Muzej grada Zenice: Izložba „Paul Celan 100“ posvećena stotoj godišnjici od rođenja velikog pjesnika

Izložba „Paul Celan 100“ posvećena stotoj godišnjici od rođenja velikog pjesnika, postavljena je u Muzeju grada Zenice.

Rezultat je to saradnje sa Austrijskim kulturnim forumom koji je priredio izložbu i ustupio je zeničkom muzeju.  Izložba „Paul Celan 100“ daje jednostavan i jezgrovit uvid u život i djelo jednog od najvećih evropskih pjesnika 20 vijeka. Autorka izložbe i pratećih tekstova je Barbara Wideman. Paul Celan, podsjeća direktor Muzeja grada Zenice, Adnadin Jašarević, rođen je na tadašnjoj granici Rumunije i Ukrajine u jevrejskoj porodici njemačkog porijekla.

“To takođe daje obol ovoj izložbi jer je jedan od momentuma koji je rukovodio ekipu kreatora izložbe da da akcenat na holokaust. Ne samo nad Jevrejima kao narodom nego i nad knjigama, dakle nad lijepom riječi a koja preživi sve, čak i Hitlerove naciste“, kazao je direktor zeničkog Muzeja. Celanova poezija i danas živi i imala je znatan uticaj na savremene pjesnike posljednjih pedesetak godina. Eksponati na izložbi prate njegov životni put, poznanstva, a naročito njegov boravak u Francuskoj koji je bio najplodonosniji“. Otprilike su protkani kroz značajne citate koji se bibliografski vezuju za vrijeme kada ih je Celan napisao“, objašnjava Jašarević. Svoj boravak na ovom svijetu Paul Celan okončao je samoubistvom u Parizu 1970 godine. Izložba u Muzeju grada Zenice otvorena je mjesec dana a možete je pogledati i on-line na web stranici Muzeja.